paragraph_text: Srednju školu je pohađao u Subotici, u gimnaziji u biskupskom sjemeništu Paulinum. Potom se pridružio redovnicima verbitima i pošao je na studij filozofije i teologije. Studirao je u Poljskoj u Pienieznu. Doživotne zavjete položio je u istom gradu 1982., a za svećenika je zaređen sljedeće godine. Doktorirao je iz dogmatske teologije na Papinskom Sveučilištu Gregoriana u Rimu.